open-index/open-wikipedia-markdown huggingface dataset:
Johanna Mestorf

**Johanna Mestorf** (født 17. april 1828 i Bad Bramstedt i hertugdømmet Holsten, død 20. juli 1909 i Kiel, Schleswig-Holstein) var en tysk arkeolog og etnolog. Hun var det yngste av ni barn av legen Jacob Heinrich Mestorf (1796–1837) og Katrina Georgina Körner (født 1794). 

Mestorf var kvinnen bak oppbyggingen av *Kiels museum*, der hun ble intendant i 1873 og museumsdirektør i 1891, men var også Tysklands andre kvinnelige *titulære[[professor]]* og forfattet ca. 200 vitenskapelige arbeider, ved siden av romanen *Vibeke Kruse* og et stort antall avisartikler. Før ansettelsen på museet i Kiel var hun *sekretær for utlandsk korrespondanse* på et litografisk forlag i Hamburg, en tid arbeidet hun dobbelt med museumsarbeid, men da ulønnet med det seinere.

I tjueårsalderen kom hun, etter å ha gjennomgått frøken Blöckers pikeskole i Itzehoe, som guvernante til familien Piper på Engsö i Sverige og oppholdt seg der i fem års tid. I denne perioden lærte hun seg svensk og det ble grunnlaget for hennes seinere tallrike oversettelser av skandinaviske tekster til tysk, blant annet skrevet av Hans Hildebrand, Oscar Montelius, Sophus Müller, Sven Nilsson, Bernhard Salin og Ingvald Undset, noe som gjorde at det tyske publikum, som Gustaf Kossinna, fikk ta del av skandinaviske intellektuelle landvinninger. Mestorf lærte seg også italiensk, da hun i andre halvdelen av 1850-årene arbeidet som selskapsdame hos grevinnen Faletti di Villa Falletto, hovedsakelig i Italia, men også en tid i Frankrike. Faletti var en slektning av familien Piper. Under sine oversettelsesoppdrag så hadde Mestorf en livlig brevkontakt med de utlandske forfattere hvis tekster hun arbeidet med, for at deres arbeider skulle bli så bra oversatte som mulig.

## Referanser


## Litteratur
* Tove Hjørungdal: Artikkelen *Några frågor kring forskaren och hennes kontext: "Fräulein Professor Dr. Med. H.C. Johanna Mestorf"*, i boken *Gender och arkeologi*, utgitt av Mitthögskolan i Östersund 1997.
* Tove Hjørungdal: Artikkelen *Instead of a Review: Outline an Discussion of a Book on Johanna Mestorf, a Lady Amongst 500 Gentlemen*, i tidsskriftet META nr 4/2005, sidene 18-37.
Terje Daleng

**Terje Daleng** (født 9. juni 1951) er en norsk politiker (Sp) som var ordfører i Hattfjelldal kommune fra 1996 til 2000.

## Kilder
* Ordførerliste  på *drevja.com*; besøkt 10. juli 2013.
Rodrigo Santoro

**Rodrigo Santoro** (født Som Rodrigo Junqueira dos Reis Santoro, den 22. august 1975 i Petrópolis, Rio de Janeiro) er en brasiliansk skuespiller. Han er av italiensk og portugisisk avstamming. 

Hans første store rolle kom på kino-produksjonen i 2001, med filmen Bicho de Sete Cabeças (Brainstorm) fra det brasilianske regissøren Lais Bodansky. På slutten av filmen, fikk han stående applaus fra publikum. Han fikk rollen som den mannlige hovedrollen i Abril Despedaçado (Bak solen), som var en av de nominerte for beste utenlandske film i 2002 under Golden Globe Awards. Han hadde en rolle i 2003 i filmen Hector Babenco  Carandiru, der han spilte en transeksuell fange kjent som Lady Di. 

Han begynte å få jobbe innen reklamebransjen da han dukket opp i en kommersiell kampanje med Gisele Bündchen i 2002. Han spilte også den mannlige hovedrollen den 3 minutter lange reklamefilm for Chanel, regissert av Baz Luhrmann, sammen med Nicole Kidman i 2004. I 2006 sluttet Santoro seg til serien Lost som en av de overlevende fra Oceanic Flight 815, der han spilte karakteren Paulo. Hans karakter i denne serien ble drept i episoden "Exposé". 

Santoro fikk rollen som den persiske keiseren Xerxes I i filmen 300, basert på Frank Millers tegneserie med samme navn, i 2007. Denne rollen hadde mange spesielle krav, som for eksempel intensiv trening for å klare de fysiske kravene. Han måtte også gjennom en fjerning av alt hans kroppshår, først ved hjelp av voksing, og deretter ved barbering da voksingen ble for smertefull. Hans øyenbryn ble beholdt intakt i første omgang, men dekket over med protetikk og trukket i stedet for å bli barbert. Santoro var den første brasilianske skuespilleren som noensinne har blitt nominert til en MTV Movie Awards innen kategorien for beste skurk. Imidlertid vant han ikke denne prisen, og den ble gitt til Jack Nicholson for hans rolle i filmen The Departed. 

Til tross for sin suksessrike internasjonale karriere, har Santoro sagt han ikke ønsker å flytte til Los Angeles og han ønsker å fortsette å bo i sin hjemby Rio. Han praktiserer meditasjon og idrett når tiden tillater dette, er en fan av musikkgruppa The Doors og han liker å lese William Shakespeares verker. Hans favoritt-skuespillere er Robert De Niro og Al Pacino. I 2008 deltok han under den britiske Soccer Aid som samlet inn penger for veldedighetsprosjekter arrangert av UNICEF. Han har hatt et forhold til make-up artist Vanessa Berigo.

## Referanser


## Eksterne lenker
* 
*
Antwon Taylor

**Antwon Taylor** er en figur i den amerikanske TV-serien One Tree Hill. Figuren blir spilt av skuespilleren Antwon Tanner. Han var regelmessig med i denne serien fra første sesong til fjerde sesong og på nytt igjen fra syvende sesong hvor han dukket opp i episode 18. Han har dukket opp i cirka 100 episoder siden sin første opptreden. Antwon Charles Taylor er en av hovedpersonen Lucas Scott sine beste venner fra River Court, og senere blir han gode venner med Nathan også.
John Bright (bibelforsker)

**John Bright** (født 25. september i Chattanooga i Tennessee, død 26. mars 1995 i Richmond i Virginia) var en amerikansk bibelforsker, forfatter av flere betydningsfulle bøker, inkludert den innflytelsesrike *History of Israel* (1959), for øyeblikket i sin fjerde utgave.

Bright var tett tilknyttet den amerikanske skole av bibelkritikk som ble fremmet av William F. Albright, og som søkte å forene arkeologi som et forsvar for påliteligheten av *[[Bibelen]]* som historisk kilde, særlig de første bøkene i Det gamle testamente.

Bright var professor emeritus av hebraisk og tolkning av Det gamle testamente ved Union Theological Seminary i Richmond. Hans 35 år lange karriere der begynte i 1940 og ble avbrutt bare av hans tjeneste som militærprest under den andre verdenskrig. Han ble pensjonist i 1975, men fortsatte som forfatter. Han hadde to sønner, Charles C. og Robert N. Hans hustru døde i 1985.

Hans navn må ikke forveksles med John Bright (1811–1889), engelsk radikal-liberal politiker som satt i den engelske underhuset.

## Referanser
Joe Tracini

**Joe Tracini** (født 19. juli 1988) er en britisk skuespiller og sanger. 

Han er best kjent for sine roller i BBCs komedie-serie Coming of Age, Boomerang og fra komiserien *My Spy Family*. Han trente til å bli profesjonell skuespiller fra Italia Conti Academy of Theatre Arts i London, hvor han fullførte en National Diploma i Performing Arts, tidlig i 2007.

Hans mange teater-opptredener inkluderer en rekke roller, senest som karakteren Peter i pantomime-versjonen av historien om Peter Pan både på Churchill Theatre i Bromley i julen 2007. og senere på Beck Theatre på Hayes i julen 2008. Dette siste året, dukket Tracini opp i Askepott på The Hawth i Crawley i 2009, og hans opptredener ble godt mottatt og har fått gode kritikker fra publikum. 

I tillegg til å være skuespiller, er Tracini også en magiker, og han har interesse for magi siden han var 2-3 år gammel. I 2003 mottok han tittelen "British Junior Magical Champion", som han vant i Blackpool Opera House foran 3000 internasjonale magikere. Samtidig vant han også tittelen «Mest lovende komedie-skuespiller» for 2003.

## Eksterne lenker
* 
* 
*
Fred Schaus

**Frederick (Fred) Appleton Schaus** (født 30. juni 1925, død 10. februar 2010) var en amerikansk basketballspiller, hovedtrener og direktør for skolelaget til West Virginia University. Han spilte selv for Fort Wayne Pistons og New York Knicks i NBA, og var hovedtrener for Los Angeles Lakers. Han var også hovedtrener for Purdue Universitys basketballag.

## Referanser


## Eksterne lenker
*
Sjømandssang

«**Sjømandssang**» er et skillingstrykk. Det sto også i Thomas P. Krags bok *Ensomme mennesker*, utgitt på Alb. Cammermeyers forlag i 1893. Thomas P. Krag hadde fått visen av en venn ved navn Tommes Kingo.

## Teksten

**1.**Min moder fra meg døde, men fader fikk sin grav,
derute på bølgene de blå.
Jeg klagede meg dog ikke, thi min pike ble meg huld
men jeg seilte ut på bølgene de blå.

**2.**I tvende år jeg seilte, mitt skip fulladet ble,
av perler og det rødeste gull.
Som fattig svend jeg reiste ut men jeg kom hjem som rik
og min skute jeg styrte i land.

**3.**Det var en juniaften jeg gikk så glad i lund
for at høre småfuglenes yndige sang.
Og jeg tenkte så sikkert lille vennen var meg huld
medens fuglen i lunden yndig sang.

**4.**Jeg så de røde kinner, jeg så de gule hår
da så jeg min pike hun kom i grønne lund
så hastig mitt hjerte mon slå
og jeg så hennes øynepar de blå.

**5.**Men hun blev ei alene, thi sin kjærest traff hun der
og de fulgtes så kjærligen ad.
Men fuglen den kvitret vemodig ut i lund
i den tause den stille sommerstund.

**6.**Men ned jeg gikk til skipet og støtte i fra land
og seilte ut på bølgene de blå,
og ut jeg kastet gullet og de hvite perleband
til alle ut i bølgene de blå.

**7.**Min fader fra meg døde, min moder like så,
og min pike meg så lumskeligen svek.
Jeg tror ei røde kinner mer og ei de øyne blå
thi meg de så lumskeligen svek.


## Kilder
*De gamle visene 5 med Alf Prøysen, Forlaget For Alle, Oslo 1983
Sosialpedagogikk

**Sosialpedagogikk** er et fagområde i krysningen mellom sosiologi og pedagogikk rettet mot oppdragelse og undervisning sett i sammenheng med sosialisering og tilpasning til samfunnet. Sentralt i teorien er at vi lærer i samvær og samspill med andre mennesker, og under påvirkning fra samfunnet rundt oss. Sosialpedagogikk nyttes gjerne om det praktiske arbeidsområdet med å tilrettelegge for barn og unge innen skoler, barnehage, barneinstitusjoner, fritidshjem, ungdomsklubber og spesialinstitusjoner. 

En person utdannet innen sosialpedagogikk kalles sosialpedagog. Disse finnes innen nevnte arbeidsområder. I norsk skole kalles sosialpedagogen sosiallærer i grunnskolen og sosialrådgiver, eller bare rådgiver, i videregående opplæring.

Det Sosialpedagogiske Studiealternativet ble opprettet ved Universitetet i Oslo i 1974 som et resultat av positivismestriden på 1960- og 70-tallet.

## Bakgrunn
Begrepet sosialpedagogikk har røtter tilbake til 1800-tallet, og spesielt boken *Sozialpädagogik* fra 1899 av den tyske filosofen Paul Natorp. Natorp beskrev sosialpedagogens oppgave som det å kartlegge sosiale betingelser for oppdragelse, og bestemme betingelser for oppdragelsen i utformingen av et sosialt liv. Den franske sosiologen Émile Durkheim ble talsmann for lignende synspunkter, også han ved århundreskiftet.

## Referanser


## Eksterne lenker
* Utdanningsforbundets nettsider om fagbladet Spesialpedagogikk
Showgirl Homecoming Live

***Showgirl Homecoming Live*** er et konsertalbum av det australske sangeren Kylie Minogue.

Den ble spilt inn i løpet av andre natten av *Showgirl - The Homecoming Tour* i Sydney, Australia og ble utgitt av Parlophone den 8. januar 2007 i Europa. Albumet nådde nummer syv på den britiske albumlista, og ble sertifisert sølv.

## Sporliste
### CD 1
#«Overture – The Showgirl Theme» – 2:44
#«Better the Devil You Know» – 3:46
#«In Your Eyes» – 3:06
#«White Diamond» – 3:33
#«On a Night Like This» – 4:30
#«Shocked» / «What Do I Have to Do?» / «Spinning Around» – 8:22
#«Temple Prequel» – 2:57
#«Confide in Me» – 4:26
#«Cowboy Style» – 3:29
#«Finer Feelings» – 1:25
#«Too Far» – 4:33
#«Red Blooded Woman» / «Where the Wild Roses Grow» – 4:34
#«Slow» – 4:39
#«Kids» (med Bono) – 6:05

### CD 2
#«Rainbow Prequel» – 1:10
#«Somewhere Over the Rainbow» – 2:43
#«Come into My World» – 3:05
#«Chocolate» – 2:45
#«I Believe in You» – 3:28
#«Dreams» / «When You Wish Upon a Star» – 3:56
#«Burning Up» / «Vogue» – 3:21
#«The Loco-Motion» – 4:43
#«I Should Be So Lucky» / «The Only Way Is Up» – 3:26
#«Hand on Your Heart» – 4:19
#«Space Prequel» – 1:54
#«Can't Get You Out of My Head» – 3:55
#«Light Years» / «Turn It into Love» – 8:13
#«Especially for You» – 4:28
#«Love at First Sight» – 6:35

## Referanser


## Eksterne lenker
* ''Showgirl Homecoming Live'' på Allmusic
Karl Otfried Müller

**Karl Otfried Müller** (født 28. august 1797 i Brieg i Schlesien, død 1. august 1840 i Athen og begravd i Kolonos utenfor byen) var en tysk klassisk filolog som også arbeidet innen antikkens arkeologi og historie.

## Liv og virke
### Bakgrunn
Karl Müller var den eldste av fire barn av den protestantiske pastor Karl Daniel Müller (1773–1858) og hans hustru Juliane Müller, født Linke (1774–1858). Hans bror Julius Müller (1801–1878) ble en kjent teolog, broren Eduard Müller (1804–1875) gymnasialdirektør i Ratibor og Liegnitz. 

I 1806 flyttet familien til Ohlau der faren fikk en ny stilling. Tidlig i skoletiden la manmerke til Karls store talenter. I 1814 begynte han på det da nettopp grunnlagte Universitetet i Breslau, og beskjeftiget seg med forskjellige sånd- og naturvitenskaper. Han hørte forelesninger av blant annet Henrik Steffens og i klassisk filologi av Ludwig Friedrich Heindorf. Sistnevnte gjorde ham kjent med Barthold Georg Niebuhrs «Römischer Geschichte». Dette førte til at han helt ut ville vie seg filologien.

Han studerte så under noen av samtidens fremste gammelfilologer, Friedrich August Wolf og August Boeckh. I 1816 begynte han ved Universitetet i Berlin, der han fulgte Friedrich Schleiermacher, Karl Wilhelm Ferdinand Solger, Friedrich August Wolf, Philipp Buttmann og August Boeckh. 

### Filolog
Karl Müller ble en betydelig talsmann for *Sachphilologie* og motstander av den av Gottfried Hermann representerte den såkalte *[[Wortphilologie]]*. Etter å ha tatt doktorgraden ble Müller i 1818 lærer ved Maria-Magdalenen-Gymnasium (Magdalenäum) i Breslau.

Karl Müller ble ordinær professor i Göttingen i 1823. Hans første arbeid var en allsidig monografi over Egina, *Aegineticorum Liber* (1817), noe som ble mønstret for hundretalls liknende arbeider av andre. Videre fulgte to avdelinger: *Geschichten hellenischer Stämme und Städte: I. [[Orchomenos, Boiotien|Orchomenos]] und die Minyer* (1820; andre opplag 1844), *II. Die Dorier* (1824; andre opplag 1844).

Etter et banebrytende skrift, *Prolegomena zu einer wissenschaftlichen Mythologie* (1825), og en avhandling om makedonere (1825) og det veldig forfeilede arbeidet *Die Etrusker* som ble prisbelønt av prøyssiske vitenskapsakademiet (1828; nytt opplag, bearbeidet av W. Deecke, 1877). Han utgav videre det innholdsrike verket *Handbuch der Archäologie der Kunst* (1830; tredje opplag, med tillegg av Welcker, 1848; et fjerde, uforandret opplag i 1878), det første systematiske arbeidet i sitt slag, som ble ende mer anvendt fra 1832 i K. Oesterley illustrerte billedverk *Denkmäler der alten Kunst*, som Müller redigerte fram til sin død.

Blant Müllers skrifter kan videre nevnes *Geschichte der griechischen Litteratur bis auf das Zeitalter Alexanders* (første delen utgitt på engelsk i 1840; det hele i to deler etter manuskriptet i 1841; fjerde opplag med bearbeidning og komplettering av E. Heitz, 1882-84). Müllers kunstarkeologiske arbeider ble utgitt 1872-73 samlet i fem bind (i Calvarys *Philologische und archäologische Bibliothek*).

## Referanser


## Eksterne lenker
* Müller, Karl Otfried i Nordisk familjebok, 1904–1926.
Tropic Thunder

***Tropic Thunder*** er en amerikansk action-komedie fra 2008, produsert og regissert av Ben Stiller. Filmmanuskriptet er laget av Ben Stiller og Justin Theroux. Produksjonsselskaper involvert i filmen: Dreamworks SKG, Red Hour Films, Goldcrest Pictures, Internationale Filmproduction Stella-del-Sud-Second.

## Handlingsforløp
For å filmatisere boken *Tropic Thunder* – som er skrevet av, og handler om, vietnamveteranen Four Leaf Tayback (Nick Nolte) sine erfaringer i Vietnamkrigen – blir en gjeng skuespillere hyret. Besetningen består av den nokså naive Tugg Speedman (Ben Stiller) som er på jakt etter å sette fart i sin noe dalende filmkarriere. Kirk Lazarus (Robert Downey jr.) er en prisvinnende metode-skuespiller som til denne filmen har gått så langt som å forandre hudfarge slik at han best mulig skal kunne ligne sin rollefigur. Jeff Portnoy (Jack Black) er kjent for sine komedier hvor bæsj og promp er en viktig faktor, han er også rusmiddelavhengig. Alpa Chino (Brandon T Jackson) er en selvutnevnt kvinnebedårer som nylig har lansert en reklamevideo hvor han reklamerer energidrikken Booty Sweat og energibaren Bust a Nut. Kevin Sandusky (Jay Baruchel) er en noe nerdete unggutt som ønsker å skape et større navn for seg selv som skuespiller. Når alle disse ulike personlighetene møtes under innspilling blir jobben til produsenten Damien Cockburn (Steve Coogan) vanskeligere enn hva han hadde sett for seg. I samråd med Four Leaf Tayback blir han derfor enig om å flytte filmproduksjonen til en jungel i Vietnam og fly skuespillerne via helikopter inn til et område som de på forhånd har rigget med skjulte filmkamera og pyroteknikk. Dette drastiske grepet vil forhåpentligvis tvinge skuespillerne til å samarbeide noe som vil gjøre det mulig å fullføre innspillingen av filmen. Til tross for denne nye planen oppstår det likevel en rekke misforståelser og uenigheter som etterhvert fører til at pyroteknikeren Cody ( Danny Mcbride), Four Leaf Tayback og Tugg Speedman blir tatt til fange av en vietnamesisk narkotikaliga med navn Flaming Dragon som også har tilholdssted i den samme jungelen. Det blir videre opp til de gjenværende skuespillerne og Tugg Speedmans manager Rick Peck (Matthew McConaughey) å utarbeide en plan som kan redde de tre fangene fra fangenskap.

## Mottagelse
### Norge
Filmen fikk en noe blandet respons i norsk presse. NRKs Birger Vestmo ga den terningkast fem, Dagbladets Erik Alver ga den terningkast fire, mens VGs Jon Selås ga den terningkast tre.

## Skuespillere
* Ben Stiller som Tugg Speedman
* Jack Black som Jeff Portnoy
* Robert Downey jr. som Kirk Lazarus
* Nick Nolte som Four Leaf Tayback
* Steve Coogan som Damien Cockburn
* Jay Baruchel som Kevin Sandusky
* Danny McBride som Cody
* Brandon T. Jackson som Alpa Chino
* Bill Hader som Rob Slolom
* Reggie Lee som Byong
* Trieu Tran som Tru
* Matthew McConaughey som Rick Peck
* Tom Cruise som Les Grossman

## Referanser


## Eksterne lenker
*
Maria Reiche

**Maria Reiche Neumann** (født 15. mai 1903 i Dresden i Tyskland, død 8. juni 1998 i Lima i Peru) var en tyskfødt matematiker og arkeolog kjent for sin forskning om nazcalinjene i Peru.

## Liv og virke
### Bakgrunn
Maria Reiche studerte matematikk, geografi og språk ved Dresdens tekniske universitet. I 1932 begynte hun å arbeide som barnepike og lærer for barnene til den tyske konsulen i Cusco i Peru. I 1934 mistet hun en finger i koldbrann. Samme år ble hun lærer i Lima og gjorde vitenskapelige oversettelser. Da andre verdenskrig brøt ut bestemte hun seg for ikke å vende tilbake til Tyskland.

### Forskerkarriere
I 1940 ble hun assistent til den amerikanske arkeologen Paul Kosok som hadde oppdaget Nazcalinjene. Rundt 1946 begynte hun å undersøke figurene i Nazca. Da Kosok forlot Peru i 1948 fortsatte hun arbeidet med å kartlegge området.

Reiches teori var at de som konstruerte linjene benyttet disse som en solkalender og et observatorium for astronomiske sykler. Ettersom linjene kan ses tydelig fra luften overtalte hun Perus flyvåpen å hjelpe henne med flyfotografering. Hun tilbrakte den meste tiden aleine i sitt hjem i Nazca. Hun forklarte sine teorier i boken *The Mystery of the Desert* og brukte inntektene av boken til for å forsøke å sørge for at ørkenen skulle bevares og lønne vakter og assistenter.

Reiche ville bevare Nazcalinjene fra biltrafikken, da området ligger nær *[[Pan-American Highway]]*, og ulike regjeringsplaner. Det meste av hennes penger gikk til arbeidet med området. Hun overbeviste regjeringen om å begrense den allmenne adgangen til området. Hun lot bygge et tårn nær motorveien slik at besøkere kunne se linjene på avstand. I 1993 fikk hun en fortjenestemedalje i *Degree of Great Cross* og ble peruansk statsborger i 1994. UNESCO satte opp linjene på verdensarvlisten i 1995.

Reiches helse ble dårligere med årene. Hun ble bundet til rullestol, led av hudsykdommer og mistet synet. Under sine siste år led hun av Parkinsons sykdom. Hun døde den 8. juni 1998 av kreft på et flyvåpensykehus i Lima. 

Reiche ble begravd nær Nazca med offisielle æresbevisninger. Hennes tidligere hjem har blitt et museum.

## Referanser


## Eksterne lenker
* 
* Labyrinthina – Maria Reiche –  Nazcalinjeteori
Müggelsee

**Müggelsee** er Berlins største innsjø og ligger i bydelen Treptow-Köpenick. Den kalles også Grosser (store) Müggelsee for å avgrense den mot en mindre innsjø kalt Kleinen (lille) Müggelsee. De to innsjøene er forbundet med hverandre. Müggelsee dekker deler av bydelsområdene Köpenick, Friedrichshagen, Rahnsdorf og Müggelheim.

Müggelsee er mye brukt til sport og fritid av befolkningen i de østlige deler av Berlin. Innsjøen kan nås med Berliner Stern und Kreisschiffart og på østsiden med trikken (Berlins sporvei) og med fergerute F23 og F24.

## Historie
Den 24. mai 1932 landet sjøflyet Dornier Do X på Müggelsee. Dornier Do X var på det tidspunkt det største sjøflyet i verden og hadde vært på en representasjonsflyvning gjennom Europa og til Sør- og Nord-Amerika. 

## Müggelsee i kunsten
* Theodor Fontane: *Wanderungen durch die Mark Brandenburg. Der Müggelsee*

## Eksterne lenker
*
Don Bies

**Don Bies** (født 10. desember 1937 i Cottonwood, Idaho) er en amerikansk profesjonell golfspiller som har vunnet en turnering på PGA Tour og syv på Senior PGA Tour (nå kjent som Champions Tour, og som er touren for spillere over 50 år), deriblant en major-turnering.

Han ble profesjonell i 1957. Han vant golf-turneringen Sammy Davis Jr-Greater Hartford Open i 1975, og har vunnet Washington State PGA Championship syv ganger. Hans beste plassering i en major-turnering var en delt femteplass i US Open i 1968. Han spilte sin siste turnering på PGA-touren i 1980, før han debuterte på senior-touren i 1987.

Bies ble valgt inn som medlem av Pacific Northwest PGA Hall of Fame i 1994. Han bor i Seattle sammen med sin kone gjennom mer enn 50 år, Marylin.

## Eksterne lenker
*
Ingeborg-psalteret

**Ingeborg-psalteret** (Chantilly, Musée Condé, MS 9) er et illuminert manuskript fra slutten av 1100-tallet. Det ble skapt av en ukjent kunstner en gang rundt 1195 i nordlige Frankrike, antagelig i området rundt Noyon, for dronning Ingeborg av Danmark, hustru av Filip II August av Frankrike. 

Det er usikkert hvem som sto bak bestillingen, men muligens av Stefan av Tournai eller Eleanor av Vernandois, grevinne av Beaumont-sur-Oise. Det er uansett bestilt av en rik lekperson som privat bønnebok. Den inneholder 150 salmer og andre poetiske tekster fra Bibelen, som kommer før en kalender av særskilte helgener og hendelser som blir minnet for hver dag i året.

Bokens illustrasjoner besto opprinnelig av store malte initialer for salmene 1, 26, 38, 51, 52, 68, 80, 97, 101, og 109, skilt av salmenes tekst i ti seksjoner. Første salme er fjernet fra manuskriptet og nå antatt tapt. De gjenværende ni initialene er et vitnemål til den anonyme kunstnerens håndverksmessige dyktighet, og et av de mest betydningsfulle bevarte eksempler på tidlig gotisk maleri. Mange av initialene har den israelittiske helten kong David av Israel som emne. Det er rundt 400 bevarte sider (200 folioer) i størrelsen 30.4 x 20.4 cm som inneholder 51 miniatyrer i full størrelse med rike gullornamenter, og teksten er skrevet i tidlig gotisk minuskel.

## Referanser


## Eksterne lenker
* 12th Century – Ingeborg Psalter , The University of Arizona Library Special Collections
* Master of the Ingeborg Psalter, The J. Paul Getty Museum
Paul Reinecke

**Paul Reinecke** (født 25. september 1872 i Charlottenburg, død 12. mai 1958 i Herrsching) var en tysk arkeolog i Bayern.

Reinecke studerte medisin og allmenn naturvitenskap under Rudolf Virchow. Han interesserte seg utover dette for forhistorisk tid og studerte derfor videre hos antropologen Johannes Ranke (1836–1916) og arkeologen Adolf Furtwängler (1853–1907). I 1893 foretok Reinecke en studiereise gjennom Østerrike-Ungarn. 

Etter studiene fikk han ansettelse i Römisch-Germanisches Zentralmuseum i Mainz der han ble 1908. Mellom 1908 og 1937 arbeidet Reinecke som hovedkonservator ved Generalkonservatorium der Kunstdenkmale und Altertümer Bayerns. Reinecke rakk før sin død 1958 med å arbeid med alle forhistoriske perioder i Europa og han har blant annet gitt bidrag til Hallstattkulturens periodeinndeling.

## Publikasjoner
* *Bodendenkmale spätkeltischer Eisengewinnung an der untersten Altmühl* (München, 1934/35).
* *Mainzer Aufsätze zur Chronologie der Bronze- und Eisenzeit* (Bonn 1965). 

## Referanser
Lisa Bonet

**Lilakoi Moon** (født **Lisa Michelle Bonet**; 16. november 1967), mest kjent som **Lisa Bonet**, er en amerikansk skuespiller.

Hun er best kjent for rollen som Denise Huxtable i den The Cosby Show. I 1987 forlot hun serien for å spille i spinoff-serien A Different World, som fokuserte på Denise Huxtables liv på college. Samme år aksepterte hun en rolle i filmen *[[Angel Heart]]*, der hun spilte mot Mickey Rourke. Filmen ble regissert av Alan Parker. Hun kom tilbake til *The Cosby Show*, men mistet rollen i 1991 etter en konflikt. Siden har hun spilt i en rekke rett på video-filmer. I 1998 hadde hun en birolle i *[[Enemy of the State]]* med Will Smith, og i 2000 i *[[High Fidelity (film)|High Fidelity]]*. I 2003 spilte hun rollen som Queenie i *[[Biker Boyz]]*.

Bonet er utdannet fra Reseda High School i Reseda, California, og senere ved Celluloid Actor's Studio i det nordlige Hollywood, hvor hun tok hovedfag i skuespill. I 1992 fikk Bonet lovlig forandret navnet sitt til Lilakoi Moon, selv om hun fremdeles bruker navnet Lisa Bonet som profesjonell skuespiller.

## Referanser


## Eksterne lenker
*
Musikk og tradisjon

***Musikk og tradisjon: tidsskrift for forskning i folkemusikk og folkedans*** er et norsk vitenskapelig tidsskrift som fokuserer på skandinavisk folkemusikkforskning og tradisjonell musikk og dans som et bredt definert felt, både fra musikkvitenskapelig og andre humanistiske og samfunnsvitenskapelige perspektiver.

Det oppstod i nåværende form i 2010, som en videreføring av *Norsk folkemusikklags skrifter*, som ble et fagfellevurdert vitenskapelig tidsskrift i 2005 og som har blitt utgitt av Novus forlag siden 2007. Norsk folkemusikklags skrifter ble utgitt fra 1984. Musikk og tradisjon er skriftet til Norsk folkemusikklag.

## Redaktører
**Musikk og tradisjon*
**Are August Flannagan Furubotn (2023–)
**Bjørn Aksdal (2022)
**Karin Eriksson (2020–2021)
**Sveinung Søyland Moen (2014–2019)
**Gjermund Kolltveit (2010–2013)
**Norsk folkemusikklags skrifter*
**Astrid Nora Ressem (2007–2009)
**Hans-Hinrich Thedens (1997–2006)
**Frode Nyvold (1992–1996)
**Bjørn Aksdal (1987–1991)
**Ingrid Gjertsen (1984–1986)

## Artikler publiserte i Musikk og tradisjon / Norsk folkemusikklags skrifter

## Referanser
Novus forlag

**Novus forlag** er et norsk akademisk forlag i Oslo, startet i 1971, som utgir tidsskrifter og bøker. Det utgir bl.a. tidsskriftene Collegium Medievale, Corrientes, DIN, DNVA Årbok, Agder Vitenskapsakademi Årbok, Musikk og tradisjon, Maal og Minne, Namn og Nemne, NOA, Norsk Lingvistisk Tidsskrift, Sosiologi i dag, Sosiologisk årbok og Tidsskrift for kulturforskning.

## Eksterne lenker
* Novus forlag
Elysium (album)

***Elysium*** er det 13. studioalbumet til det finske power metal-bandet Stratovarius. Limited edition-utgaven av albumet inneholder en bonus-CD med demonversjoner av alle sangene på albumet.

## Sporliste

## Personell
*Timo Kotipelto, vokal
*Matias Kupiainen, gitar
*Jens Johansson, keyboard
*Lauri Porra, bass
*Jörg Michael, trommer

## Eksterne lenker
*
Friedrich Sarre

**Friedrich Sarre** (født 22. juni 1864 i Berlin, død 31. mai 1945 i Neubabelsberg) var en tysk kunsthistoriker, arkeolog og forskningsreisende.

Han var professor og direktør for de etterkristne orientalske samlingene i Kaiser-Friedrich-museum i Berlin. Sarre utførte flere betydningsfulle forskningsreiser i Lilleasia, Mesopotamia og Persia. Sammen med Ernst Herzfeld har han utført omfattende utgravninger i det abbasidske kalifsetet Samarra i Mesopotamia; sammen med svensken Fredrik Robert Martin la han planen til den store orientalske kunstutstillingen i München 1910.

## Bibliografi
* Reise in Kleinasien (1896), 
* Denkmäler persischer baukunst (1900–09), 
* Erzeugnisse islamischer kunst (I, II, 1906-09), 
* Iranische felsenreliefs (med Herzfeld, 1910), 
* Forschungen zur islamischen kunst (med Herzfeld, 1911), 
* Meisterwerke muhammedanischer kunst (med Fr. Martin, 1912) 
og essays i "Jahrbücher der Kgl. preussischen kunstsammlungen".

## Referanser


## Eksterne lenker
* Friedrich Sarre i Nordisk familjebok, 1904–1926.
Den norske fargetresnittskolen

**Den norske fargetresnittskolen** er en retning innen norsk bildekunst fra perioden 1935-1965. Retningen var ingen egentlig skole, blant annet fordi de kunstnerne som har blitt regnet til denne retningen i liten grad så seg selv som del av en slik felles skole.

Begrepet *en norsk fargetresnittskole* ble først brukt av den norske bildekunstneren og skribenten Rolf Rude i artikkelen «Fargetresnitt» i tidsskriftet *[[Kunsten idag]]* fra 1947. Begrepet festet seg, og har siden blitt brukt i flere sentrale verk om norsk grafikk.

Grafikerne som arbeidet innen denne retningen videreførte arven fra Edvard Munch og Nikolai Astrup, og arbeidet med fornyelse og utdyping av fargetresnittets muligheter. For flere av disse kunstnerne var valget av fargetresnitt som uttrykksform knyttet til et idealistisk ønske om å gjøre bildekunst som var moderne i uttrykk og relevant i tematikk tilgjengelig for brede lag av befolkningen.

Nordisk Kunstforbunds grafikkutstilling i Nasjonalgalleriet i 1946, og den norske deltakelsen på forbundets neste utstilling i Stockholm i 1948, har blitt regnet som viktige for denne retningen. Rude regnet i 1947 grafikerne Thomas Breivik, Thorbjørn Egner, Henrik Finne, Paul René Gauguin, Rolf Kristiansen, Knut Rumohr, Håkon Stenstadvold og Frithjof Tidemand-Johannessen til denne retningen. Senere har også Bernhard Berbom, Knut Frøysaa, Ellef Gryte, Terje Grøstad, Sverre Hjertsen, Gudrun Jørgensen, Gösta Munsterhjelm, Eystein Sigurdsson, Svallaug Svalastoga og  Vilhelm Tveteraas blitt regnet til retningen.

## Referanser


## Kilder
*Flor, Harald: «Linjer i nyere norsk grafikk», i Dag Fyri (Red.): *Norske grafikere i dag*, Oslo, Tanum-Norli forlag 1979, s. 7-32. 
*Helliesen, Sidsel: «Fargetresnittskolen», i *Norsk grafikk gjennom 100 år*, Aschehoug forlag 2000, s. 169-184. 
*Helliesen, Sidsel: *Vi ser på grafikk*, C. Huitfeldt forlag 1987, s. 41-42. 
*Gunnarson, Ingebjørg: «Tendenser i norsk etterkrigsgrafikk», i Audun Eckhoff (red.): *Fokus 1950: norsk billedkunst i etterkrigstiden*, Museet for samtidskunst/Spartakus forlag 1998, ISBN 82-430-0108-5 (s. 46-56)
*Nasjonalgalleriet: *Norsk kunstnerleksikon*, Oslo, Universitetsforlaget 1986, s. 261.
*Rude, Rolf: «Fargetresnitt i Galleri Per», i *Verdens Gang* 6. mai 1947. 
*Rude, Rolf: «Fargetresnitt», i *Kunsten idag* 1947-48, vol. 1, nr. 3, s. 20-29.
Friedrich Schlichtegroll

**Adolf Heinrich Friedrich Schlichtegroll** (født 8. desember 1765 i Waltershausen ved Gotha, død 4. desember 1822 i München) var en tysk filolog, numismatiker og arkeolog. Han var medlem av det bayerske vitenskapsakademi. Schlichtegroll var den første som forfattet en biografi over Mozart.

Hans korte (6&nbsp;000&nbsp;ord) skrift over Mozarts liv ble publisert i et bind med 12 dødsruner som Schlichtegroll skrev og kalte *Nekrolog auf das Jahr 1791* (Nekrolog over 1791). Boken kom ut i 1793, to år etter Mozarts død.

## Referanser
Højelseverkstedet

**Højelseverkstedet** (også kjent som **Højelsemesteren**) var et dansk malerverksted som arbeidet med kalkmalerier og som var aktivt på Sjælland ca.1425–1450. Verkstedet har navn etter Højelse kirke.

Når det gjelder ornamentikken og figurtegningene kan Højelseverkstedet anses som en elev av Unionsmesteren.

Man finner kalkmalerier av Højelseverkstedet i Højelse kirke, Tybjerg kirke, Holtug kirke og Bregninge kirke.

## Kilder
*  Weilbachs kunstnerleksikon
* Om kalkmaleriene i Højelse kirke
* Kalkmalerier.dk – Bregninge
Helsingørverkstedet

**Helsingørverkstedet** (også kjent som **Helsingørmesteren**) var et dansk malerverksted som arbeidet med kalkmalerier og som var aktivt på Sjælland i Danmark og i Skåne i Sverige ca. 1480–1490.

Verkstedet er særlig kjent for dekorasjonene i Sankt Mariæ kirke i Helsingør, men har også utført malerier i Munka-Ljungby kirke og Raus kirke i Skåne.

## Kilder
* Weilbachs kunstnerleksikon
Hans Seger

**Hans Seger** (født 28. august 1864 i Neurode, død 15. august 1943 i Breslau) var en tysk arkeolog.

Seger ble assistent ved Museum schlesischer Altertümer i Breslau 1890 og leder for de historiske samlingene i 1899. Han var direktør for byen Breslaus kunstsamling og professor ved Breslaus universitet fra 1908.

På grunn av sin objektivitet og saklighet inntok Seger en sentral stilling innen den arkeologiske forskningen. Sammen med Schurchhardt og Schumacher grunnla og utga han i 1909 *Prähistorische Zeitschrift*.

## Referanser


## Eksterne lenker
* Hans Seger i Nordisk familjebok (2. opplag, 1916)
Max Uhle

**Friedrich Max Uhle** (født 25. mars 1856 i Dresden, Tyskland, død 11. mai  1944 i Loben) var en tysk arkeolog. Hans arbeidet i Peru, Chile, Ecuador og Bolivia i begynnelsen av 1900-tallet hadde stor innflytelse over arkeologien slik den ble praktisert i Sør-Amerika.

Uhle tok eksamen i 1880 ved Leipzig universitet. Han gifte sig med Charlotte Grosse i Philadelphia, Pennsylvania, der han arbeidet på University of Pennsylvania i flere år.

Uhle studerte til filolog, men i sin tid som intendant ved Dresden Museum ble han interessert i Peru.

## Referanser


## Eksterne lenker
*
Convivium

**Convivium** var en norsk visegruppe som var virksom fra 1969 til cirka 1972. De fire medlemmene fant sammen i miljøet rundt Viseklubben Dolphin i Oslo.

De ble, grunnet antallet medlemmer og instrumentsammensetning, med to gitarer, kontrabass og kvinnelig vokalist, oppfattet som en norsk variant av Pentangle, men visegruppa var likevel noe langt mer enn rene kopister. Convivium ble oppfattet som noe av det ypperste av norsk visekunst, både musikalsk og tekstmessig. Frontfiguren var Øyvind Torp. Tekstene var hentet fra diktere som Rudolf Nilsen, Olaf Bull og Herman Wildenvey, det var Torp som komponerte melodiene til disse.

Convivium hadde opptredener på NRK Fjernsynet, Moldejazz, Vise- & lyrikkfestivalen i Haugesund og i Chateau Neuf i Oslo.

De utga i 1971 LP-en *[[Convivium (album)|Convivium]]*, som ble produsert av Sigurd Haugen og spilt inn i Rosenborg Studio.

## Medlemmer
*Øyvind Torp – gitar, mandolin, sang
*Kristi Kinsarvik – sang
*Roger Stokke – gitar, tverrfløyte, sang
*Kjell Grønvold – kontrabass

## Medvirkende
*Espen Rud – trommer
*Gerd Gudding – fele
*Helge Hurum – fløyte
*Kari Svendsen – banjo

## Diskografi
*1971 *[[Convivium (album)|Convivium]]* (Polydor 2922 001)

## Eksterne lenker
* 
*  Convivium
Karl Ludwig Urlichs

**Karl Ludwig Urlichs** (født 9. november 1813 i Osnabrück, død 3. november 1889 i Würzburg) var en tysk filolog og arkeolog. 

Urlichs ble professor i Bonn i 1844, i Greifswald i 1847 og i Würzburg i 1855. Hovedformål for hans dypgående studier var de romerske forfatterne Plinius den eldre og Tacitus samt klassisk (delvis også nyere) arkeologi. 

Av hans arbeider må nevnes 
* Urlichs andel i Platners *Beschreibung Roms* (1845), 
* *Chrestomathia pliniana* (1857), 
* *Die anfänge der griechischen künstlergeschichte* (1871--72),
* *Thorwaldsen in Rom* (1887), 
* *Grundlegung und geschichte der philologie* (1886; i Iwan von Müllers "Handbuch der klassischen alterthumswissenschaft"). 

Også som politiker og kjenner av den tyske litteraturhistorien gjorde Urlichs seg bemerket.

## Referanser


## Eksterne lenker
* Nordisk familjebok, 1904–1926.
Sporbruddstasjon

**Sporbruddstasjon** er en jernbanestasjon der baner med ulik sporvidder møtes, kalt sporbrudd. Reisende som skal videre med den tilstøtende banen med annen sporvidde, må da enten bytte tog, eller vognmateriellet kan være bygget for å kunne brukes på begge sporviddene. Gods må normalt lastes om, eller godsvogner kan trekkes videre på såkalte rulleskamler. Hjulgangene plasseres i hver sin rulleskammel. Rulleskamler brukes for å frakte vogner med større sporvidde på spor med mindre sporvidde. For det omvendte forholdet kan man heise hele vogna oppå en større plattformvogn. 

Sørumsand var sporbruddstasjon mellom den normalsporedeKongsvingerbanen og den smalsporede (750 mm sporvidde) Urskog-Hølandsbanen i fra 1903 til 1960. For å lette omlastingen av gods på Sørumsand utviklet Hølandsbanen et system med såkalte løftekasser tidlig på 1900-tallet, en forløper for dagens containere.

Grovane var sporbruddstasjon mellom den normalsporede Sørlandsbanen og den smalsporede Setesdalsbanen i fra 1938 til 1962.
Trivselshagen

**Trivselshagen** er et kombinert skole, kultur- og idrettsbygg på Sandane i Gloppen kommune. Bygget er et samarbeidsprosjekt mellom Gloppen kommune og Sogn og Fjordane fylkeskommune, og er lokale for Firda videregående skole, Gloppen kulturskole, Gloppen kino og Gloppen folkebibliotek. Videre benyttes Trivselshagen til en rekke konserter, teater og andre arrangementer. I kultursalen har det siden 2010 vært avholdt over seksti forskjellige arrangementer hvert år med tilsammen ca 15&nbsp;000 besøkende pr år. 

Deler av kulturbygget ble tatt i bruk august 2008, men den offisielle åpningen var 16. januar 2009 av kulturbygget.

Trivselshagen Bad og Idrett er en utvidet del av den tidligere Firdahallen. I tillegg til Firdahallen er det kommet spesialhall for turn, badeanlegg og velværebasseng, treningssenter og ny storhall kalt Trivselshallen. Trivselshallen inneholder klatrevegg, friidrettsbane for løp, kastanlegg og en aktivitetsflate der man kan utøve idretter som håndball, fotball, volleyball, basketball, tennis og badmington. 

Badeanlegget åpnet august 2012 og hadde første hele driftsår 60&nbsp;000 besøkende. Trivselshallen ble tatt i bruk i oktober 2013 og 16. januar 2014 var det offisiell åpning av hele det ferdige anlegget. Anlegget blir omtalt som verdens største anlegg pr innbygger.

## Eksterne lenker
* Trivselshagen.no
* Gloppen kommunes om Trivselshagen
Kari Werner Øfsti

**Kari Werner Øfsti** (1940–2011) var en norsk medieleder som hadde flere lederstillinger i NRK. Hun var direktør for NRK Kringkasting fra 2003 til 2007. 

Øfsti startet som programsekretær i NRK Trøndelag i 1972 og var redaksjonssjef fra 1980 til 1983. I perioden 1983 til 1987 var hun distriktssjef. Fra 1987 og fram til 1990 var hun programredaktør i NRK P2, før hun fra 1990 til 1992 var assisterende programdirektør. Hun arbeidet som assisterende radiodirektør for NRK Radio og var kanalsjef for NRK P1 fra 1992 til 2000. Fra 2000 til 2003 var hun direktør for NRKs programvirksomhet i Trondheim. Fra 2003 til 2007 var hun direktør for NRK Kringkasting og Kringkastingssjefens stedfortreder.

Fra 2008 og frem til sin død i 2011 var hun styreleder i Trondheim Symfoniorkester. Hun satt også i styret for Adresseavisen.

Gift 1962 med Audun Øfsti, professor i filosofi ved NTNU.

## Referanser
Heinrich Zimmer

**Heinrich Friedrich Zimmer** (født 11. desember 1851 i Kastellaun, død 29. juli 1910 i Hahnenklee, Harz) var en tysk filolog.

Zimmer studerte under Rudolf von Roth ved Eberhard-Karls-Universität Tübingen. Han oppnådde i 1876 filosofisk doktorgrad på avhandlingen *Ostgermanisch und Westgermanisch*. I 1878 ble han *[[Privatdozent]]* for sanskrit og indoeuropeisk språkvitenskap i Berlin, han ble i 1881 utnevnt til professor i de samme emner i  Greifswald og i 1901 til den første professor i keltisk filologi ved Humboldt-Universität zu Berlin. Hans mest kjente student var Rudolf Thurneysen, og han ble etterfulgt som professor av Kuno Meyer.

Innenfor germanistikk utgav Zimmer, foruten doktoravhandlingen, blant annet *Die Nominalsuffixe a und ā in den germanischen Sprachen* (1876), innen det indoeuropeiske blant annet *Altindisches Leben* (1879). Mest betydningsfull var likevel hans forskning på det keltologiske området. Han påviste blant annet gjennom en serie av studier av tidlig irsk litteratur beviser for at det hadde vært kontakt mellom Irland og Skandinavia allerede på 500-/600-tallet f.kr.

Zimmer publiserte sine viktigste i tidsskrift-serier, blant annet *Keltische Studien* (1-15, i "Zeitschrift für vergleichende Sprachforschung", bind 24-33), *Keltische Beiträge* (i "Zeitschrift für deutsches Altertum", bind 32-37) og *Über die frühesten Beziehungen der Iren mit den Norgermanen* (i Sitzungsberichte der Berliner Akademie der Wissenschaften", 1891). 

## Øvrige skrifter i utvalg
* *Glossæ hibernicæ* (1881)
* *Keltische Studien* (I, 1881; II, 1884)
* *Nennius vindicatus* (1893, se Nennius)
* *Pelagius in Irland. Texte und Untersuchungen zur patristischen Litteratur* (1901)

## Referanser


## Kilder
Alberto Marcellin

**Alberto Marcellin** (født 10. april 1920 i Laval di Pragelato i provinsen Torino) er en tidligere  italiensk alpinist. Fra 1937 til 1953 kjørte han på det italienske landslaget. I 1937 og 1946 ble han italiensk mester i utfor.

Den utdannede skilæreren vant sitt første store renn da han ble italiensk mester i Gröden i 1937. Året etter kom han på fjerdeplass i slalåm i Lauberhornrennene.  

Han deltok to ganger i ski-VM: under VM 1939 i Zakopane ble han beste italiener i kombinasjonen med en 10.-plass. I utfor og slalåm kom han på henholdsvis 10.- og 9.-plass. Bedre gikk det to år senere, da VM ble arrangert i Cortina d’Ampezzo, der han oppnådde medaljer i alle tre disiplinene. I utfor og kombinasjonsøvelsen tok han sølv, begge ganger bak tyske Josef Jennewein, mens han tok bronseplassen i slalåm. Etter andre verdenskrig avgjorde det internasjonale skiforbundet (FIS) at dette verdensmesterskapet ikke kunne regnes for gyldig, siden flere nasjoner på grunn av de politiske omstendighetene ikke hadde anledning til å delta. Alle medaljer mistet sin offisielle status.

I 1946 ble Marcellin for andre gang italiensk mester i Madesimo. I løpet av karrieren deltok han i ca. 1000 skirenn.

## Litteratur
* *Enciclopedia degli sport e degli atleti. Vol. 5*, 2. opplag, 1965
Nefropati

**Nefropati** er en fellesbetegnelse på alle **nyresykdommer**. Disse sykdommene presenterer seg på ulike vis. Pasienten kan være uten symptomer, men blodprøver eller blodtrykksforhøyelse sammen med eventuell patologi i urinprøven peker i retning av underliggende nyresykdom. Pasienten kan ha symptomer som indikerer at det må foreligge en nyresykdom, som f.eks. flankesmerter, smerter ved vannlating, endring i urinvolum eller farge på urinen, væskeansamling (ødem) eller uremiske symptomer som blekhet, generell slapphet, dårlig ånde, kløe, kvalme og brekninger. Videre kan pasienten ha en systemsykdom som er kjent for å involvere nyrene.

Fordi nyrene har en vital betydning for menneskeorganismens funksjoner, vil nyresykdommer få store konsekvenser, enten det dreier seg om medfødte misdannelser, infeksjoner eller svulster. Se også cystenyre, glomerulonefritt, hesteskonyre, hydronefrose, hypernefrom, nefroblastom, nyreabscess, nyreanomalier, nyrearteriestenose, nyrebekkenkreft, nyregrus, nyreinfarkt, nyrestein, pyelonefritt, senkningsabscess, uremi. urografi.
Kurt Wachsmuth

**Kurt Wachsmuth** (født 27. april 1837 i Naumburg an der Saale, død 8. juni 1905 i Leipzig) var en tysk filolog og arkeolog.

Wachsmuth var professor ved universiteten i Marburg, Göttingen, Heidelberg og Leipzig. Han utga adskillige verk i klassisk filologi og oldtidskunnskap, blant annet *Die Stadt Athen im Alterthum* (I, II, 1, 1874-90).

## Referanser


## Eksterne lenker
* Wachsmuth, 2. Kurt i Nordisk familjebok (2. opplag, 1921)
*
Barbara Yorke

**Barbara Yorke** (født 1951) er en britisk middelalder-historiker. Hun arbeider primært med tema relatert til det angelsaksiske England.

Hun studerte historie og arkeologi ved Universitetet i Exeter, hvor hun fullførte både sin laveregrads utdanning og sin doktorgrad. Hun er nå professor i tidlig middelalderhistorie ved Universitetet i Winchester. Hun er medlem («fellow») av Royal Historical Society. 

## Publikasjoner i utvalg
* 1990: *Kings and Kingdoms of Early Anglo-Saxon England*.  London, Seaby, ISBN 1-85264-027-8
* 1995: *Wessex in the Early Middle Ages*.  Continuum International, ISBN 978-0718518561
* 1997: *Bishop Aethelwold: His Career and Influence*.  The Boydell Press, ISBN 978-0851157054
* 1999: *The Anglo-Saxons*.  Sutton, ISBN 978-0750922203
* 2003: *Nunneries and the Anglo-Saxon Royal Houses*.  Continuum International, ISBN 0826460402
* 2006: *The Conversion of Britain: Religion, Politics and Society in Britain, 600-800*.  Longman, ISBN 0582772923

## Referanser


## Eksterne lenker
* Omtale ved Universitetet i Exeter
Hannah Montana Forever

***Hannah Montana Forever*** er soundtracket til fjerde sesong av Disney-serien *[[Hannah Montana]]*.

## Sporliste

## Eksterne lenker
*
Talmai

**Talmai** (hebraisk תלמי) er et navn i *[[Bibelen]]* som viser til antall i dens kontekst mindre betydningsfulle folk. Dets arameiske versjonen er knyttet til greske *Ptolemaios* (Πτολεμαῖος, «krigslik»), kjent fra Ptolemeerdynastiet, som ga den engelske skrivemåten *Ptolemy*, og senere til italienske *Bartolomeo*, engelske *Bartholomew* etc.

## Talmai og hans brødre, nefilimene

Talmai, Ahiman og Sheshai var nefilimer, tre kjempesønner av Anak som Kaleb og hans spioner så på Hebronfjellet, i henhold til Fjerde Mosebok 13:22, da de dro for å undersøke landet. De ble etterpå drevet vekk og drept.

## Talmai, far av Maacah
Talmai, konge av Gesjur, hadde en datter ved navn Ma’aka (hebraisk מַעֲכָה) som ble hustru av kong David av Israel, mor til Tamar og Absalom. Gesjur synes å ha vært et mer eller mindre uavhengig kongedømme i den nordlige delen av Basan, øst for Jordanelven.

## Referanser
Brød og sirkus

:*For TV-programmet, se «[[Brød og sirkus (TV-program)]]»*
**Brød og sirkus** (latin: *panem et circenses*) er et uttrykk som brukes i overført betydning for å kritisere både en stats forsøk på å passivisere sine borgere, og borgernes egen villighet til å la seg bestikke med overfladiske og dekadente gaver.

## Historie
Uttrykket stammer fra en satire av den romerske dikter Juvenalis som levde fra ca. 55 til ca. 135 e.Kr. I denne sammenheng refererer «brød og sirkus» til den romerske politiske elites praksis med å dele ut gratis brød og avholde store offentlige arrangementer (f.eks. gladiatorkamper og hesteveddeløp) for å passivisere et urolig folk som hadde solgt sin politiske frihet.

## Referanser


## Litteratur
*
*
* Potter, D.; Mattingly, D. (1999): *Life, Death, and Entertainment in the Roman Empire*. Ann Arbor.
Kuno Meyer

**Kuno Meyer** (født 20. desember 1858 i Hamburg, død 11. oktober 1919 i Leipzig) var en tysk filolog med keltiske språk som forskningsfelt. Han var bror tll Eduard Meyer.

Meyer studerte under Ernst Windisch ved Universitetet i Leipzig. I 1884 ble han lektor i tysk og keltisk filologi vud University of Liverpool og i 1895 professor der. I 1897 etablerte han «Zeitschrift für celtische Philologie», som under hans ledelse var det ledende tidsskriftet innen dette området, i 1898 etablerte han «Archiv für celtische Lexicographie». Han var også grunnlegger og leder for School of Irish Learning i Dublin og etablerte og var redaktør for dennes publikasjon «Ériu». I 1911 ble han professor i keltiske språk ved Berlins universitet, som etterfølger til Heinrich Zimmer.

## Bibliografi i utvalg
* *The Irish Odyssey* (1885)
* *The Vision of MacConglinne* (tillsammans med Alfred Nutt, 1892)
* *The Voyage of Bran* (1894)
* *King and Hermit* (1901)
* *Early Relations of the Brython and Gael* (1896)
* *Selections from Ancient Irish Poetry* (1911)
* *Sanas Cormaic, an Old Irish Glossary* (1912)
* *Learning in Ireland in the Fifth Century* (1913)
* *Über die älteste irische Dichtung* (1914)

## Referanser


## Kilder

## Eksterne lenker
* Irish texts published by CELT, edited by Kuno Meyer med biografisk kronologi
* Omfattende bibliografi